Kisan Janar a Filato: Kungiyoyin addinai sun rikita garin Jos da zanga-zanga ▷ Legit.ng
Kisan Janar a Filato: Kungiyoyin addinai sun rikita garin Jos da zanga-zanga
5 months ago 2719 views by Mustapha Saddiq
Yayin da jami'an rundunar sojin Najeriya ke cigaba da neman tsohon jami'in ta Janar Idris Alkali da ya bace tun a watan jiya a garin Jos, wasu kungiyoyin addinai da dama sun gudanar da zanga-zanga a garin Jos game da hakan.
Kungiyoyin dai wadanda suka fito saman titunan na garin Jos, suna rike ne da kwalaye masu dauke da sakwonni da dama a jikin su da ke nuna rashin jin dadin nasu da irin kashe-kashen da mutanen kauyen Dura-Du kauyen ke yi wa mutanen da basu ji ba basu gani ba.
KU KARANTA: Tsohon Ambasadan Najeriya a Girka ya mutu
Legit.ng ta samu cewa shugaban masu zanga-zangar, mai suna Deacon Rotdunna Sekat ya bayyana cewa ya zama dole gare su da su fito su bayyana rashin jin dadin su game da bakar dabi'ar da wasu kabilun jihar tare kuma da nuna goyon bayan su ga sojojin Najeriya akan aikin nasu.
Mai karatu dai zai iya tuna cewa har yanzu jami'an tsaro na acan suna neman Janar din wanda aka ce su nemi ko a raye ko a mace.
A wani labarin kuma, Shugaban kasar tarayyar Najeriya, Muhammadu Buhari a jiya ya roki malaman addinai a Najeriya da su taimaka ma gwamnatin sa wajen ganin ta yi nasa a yakin da take yi da 'yan ta'addan dake boyewa cikin rigar addini.
Shugaban kasar yayi wannan roko ne a lokacin da ya karbin bakuncin shugabannin kungiyar Qdiriyya ta Afrika a karkashin jagorancin shugaban ta Sheikh Qribullah Nasiru Kabara a fadar sa dake a garin Abuja.
Jamb closing date Lekki conservation centre Bead making Ghana weaving styles Application letter for any position
50 minutes ago 767 views
Shugaba Buhari ya nemi taimako da goyon bayan malaman addinai